
ANEXA NR. 2 LA HCL _____/2026
CONTRACT DE ÎNCHIRIERE 
nr. _______ / data _______
I. PĂRŢILE CONTRACTANTE: 
Municipiul Câmpulung Moldovenesc, cu sediul Primăriei în Câmpulung Moldovenesc, str. 2Decembrie nr. 2, judeţul Suceava, cod de identificare fiscală: 4842400, fax: 0230-314.725, e-mail: primaria@campulungmoldovenesc.ro, reprezentat prin primar ............   , împuternicit în temeiul dispoziţiilor art. 154 alin. (6) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, să reprezinte interesele unităţii administrativ-teritoriale în relaţiile cu alte autorităţi publice sau cu persoane fizice sau juridice în calitate de proprietar, 

pe de o parte şi 
........................................................., (CNP/CUI .........................), cu domiciliul/sediul în ..........................

........................................................................................................................................................................, 
........................................................., reprezentat prin ............, în calitate de locatar (chiriaş), 
au convenit încheierea prezentului contract. 

II. TEMEI LEGAL 
Prezentul contract este încheiat cu respectarea prevederilor: 
O.U.G. nr. 57/2019 privind Codul administrativ, cu modificările și completările ulterioare; 
Legii 287/2009 privind Codul civil cu modificările și completările ulterioare 
HCL nr. ...... / ............. 
HCL ....../..... privind aprobarea Regulamentului pentru închirierea fără organizarea de licitație publică a unor bunuri aparținând domeniului public sau privat al Municipiului Câmpulung Moldovenesc.

III. OBIECTUL CONTRACTULUI 
Art.1. (1) Obiectul prezentului contract îl constituie închirierea bunului imobil aparținând 
domeniului public/domeniului privat al Municipiului Câmpulung Moldovenesc, constând în ............................., în suprafață de ....... mp, situat în ............................., identificat prin cartea funciară nr. ............................., nr. cadastral .........., aflat în proprietatea publică /privata a Municipiului Câmpulung Moldovenesc.

(2) Predarea-primirea bunului se va face pe bază de proces-verbal de predare-primire, care constituie anexă și parte integrantă a prezentului contract, în care se va consemna starea tehnică şi funcţională a bunului la data predării. 

(3) Destinația bunului este: ........................................................., aceasta neputând fi schimbată fără acordul prealabil, expres şi scris al locatorului. 

IV. DURATA CONTRACTULUI 
Art.2. (1) Contractul se încheie pe perioada: .............ani, respectiv ....... - ............. 
(2) Prelungirea se poate face numai prin act adițional, o singură dată, pentru o perioadă egală cu cel mult jumătate din durata sa inițială, cu acordul părților. 
V. CHIRIA ȘI MODALITATEA DE PLATĂ
Art.3. (1) Chiria este de ............. lei/lună respectiv ..... lei/trimestru. 


(2) Plata chiriei se face: lunar până la data de 30 ale fiecărei lunii (pentru contractele cu durata mai mică de un an) / trimestrial până în ultima zi a fiecărui trimestru pentru trimestrul în curs, respectiv 31 martie, 30 iunie, 30 septembrie şi 31 decembrie (pentru contractele cu durata mai mare de un an), prin numerar sau ordin de plată în contul Primăriei municipiului Câmpulung Moldovenesc nr. .................., deschis la Trezoreria municipiului Câmpulung Moldovenesc.

(3) Chiria se indexează anual cu rata inflației comunicată de Institutul Național de Statistică, iar în caz de scădere chiria se menține la nivelul anului precedent. 
(4) Chiria poate fi ajustată în cazul modificărilor legislative, conform art. 344 alin.(7) din Codul administrativ cu modificările și completările ulterioare, la cererea oricărei părți, în condițiile legii. 
(5) Pentru neplata la termen, chiriașul datorează penalități de întârziere de 0,05%/zi din suma datorată. 
(6) Penalitățile se calculează până la achitarea integrală a debitului. 

VI. GARANȚIA CONTRACTUALĂ 
Art.4. (1) Chiriașul are obligația de a constitui o garanție în cuantum de trei chirii lunare.  
Excepție fac cazurile prevăzute de art. 333 alin (8) lit. a-e din OUG 57/2019 cu modificările și completările ulterioare.
(2) Garanția se constituie anterior semnării contractului.
(3) Neplata chiriei dă dreptul proprietarului la reținerea contravalorii acesteia din garanția constituită, chiriaşul având obligația ca ulterior sa completeze în cel mai scurt timp, garanția corespunzătoare contravalorii a trei chirii lunare. 
(4) Locatorul poate reține garanția pentru acoperirea prejudiciilor. 
(5) Garanția se restituie în termen de 15 zile de la încetarea contractului, dacă obligațiile au fost respectate. 

VII. DREPTURILE ŞI OBLIGAȚIILE TITULARULUI DREPTULUI DE PROPRIETATE 
Art.5. Proprietarul are următoarele obligații și drepturi: 
a) să predea bunul liber de sarcini pe baza de proces-verbal, în termen de 30 zile de la data constituirii garanției; 
b) să asigure folosința netulburată a bunului pe tot timpul contractului; 
c) să permită utilizarea conform destinației; 
d) să mențină bunul în stare corespunzătoare de folosință pe toată durata închirierii, potrivit destinației sale, şi să suporte cheltuielile reparațiilor necesare în acest scop, cu excepția reparațiilor determinate de culpa chiriaşului. 
e) să controleze executarea obligațiilor titularului dreptului de închiriere şi respectarea condițiilor închirierii, având dreptul să constate, ori de câte ori este nevoie, fără a stânjeni folosința bunului de către titularul dreptului de închiriere, starea integrității bunului şi destinaţia in care este folosit; 
     f) să încaseze chiria, în conformitate cu dispozițiile contractului de închiriere; 
g) să verifice modul de utilizare a bunului; 
h) să solicite remedierea neregulilor; 
i) să dispună încetarea contractului în condițiile legii. 

VIII. DREPTURILE ȘI OBLIGAȚIILE TITULARULUI DREPTULUI DE ÎNCHIRIERE 
Art.6. Chiriaşul are obligația: 
         a) să nu aducă atingere integrității bunului şi regimului juridic al proprietății publice; 
b) să plătească chiria, în cuantumul şi la termenele stabilite prin contract, precum şi suportarea integrală a contravalorii utilităților aferente folosinței bunului, proporţional cu utilizarea acestuia; 
c) să execute la timp și în condiții optime lucrările de întreținere curente şi reparații normale ce îi incumbă, în vederea menținerii bunului închiriat în starea în care l-a primit în momentul încheierii contractului; 
d) să restituie bunul, pe bază de proces-verbal, la încetarea, din orice cauză, a contractului de închiriere, în starea tehnică și funcțională avută la data preluării, mai puțin uzura aferentă exploatării normale; 
e) să utilizeze bunul conform destinației şi să nu aducă modificări fără acordul proprietarului; 
f) să nu subînchirieze bunul închiriat; 
g) să permită accesul reprezentanților locatorului pentru verificări şi intervenţii, în condițiile legii; 
h) să respecte normele PSI, mediu şi salubrizare; 
i) să solicite titularului dreptului de proprietate reparațiile necesare pentru menținerea bunului în stare corespunzătoare de folosință sau contravaloarea reparațiilor care nu pot fi amânate;
j) continuarea folosinței bunului după expirarea contractului constituie ocupare fără titlu şi nu conferă niciun drept locativ; 
k) să îndeplinească obligațiile declarative şi fiscale ce îi revin potrivit Codului fiscal, inclusiv, după caz, declararea bunului închiriat la organul fiscal competent. 
IX. ÎNCETAREA CONTRACTULUI 
Art.7. (1) Contractul de închiriere încetează în următoarele situații: 
a) la expirarea duratei pentru care a fost încheiat; 
b) prin acordul părților; 
c) prin reziliere pentru neexecutarea obligațiilor contractuale; 
d) pentru cauze de interes public; 
e) în caz de forță majoră; 
f) în alte situații prevăzute de lege sau de contract. 
(2) În cazul denunțării unilaterale de către chiriaş pentru motive personale, în termen de 30 de zile de la transmiterea notificării.
(3) În cazul rezilierii contractului din culpa chiriaşului, acesta datorează: chiria restantă, penalități de întârziere şi contravaloarea prejudiciilor produse bunului. 
(4) În cazul denunțării contractului de către locator pentru motive de interes public, în termen de 30 de zile de la transmiterea notificării, fără plata altor compensații.
X. REZILIEREA CONTRACTULUI 
Art.8. (1) Contractul poate fi reziliat unilateral de către locator, în cazul neîndeplinirii culpabile de către chiriaş a obligațiilor contractuale, în următoarele situații: 
a) neplata chiriei pentru o perioadă mai mare de 60 de zile (90 zile pentru contractele cu durata mai mare de 1 an) de la scadenţă; 
b) utilizarea bunului în alt scop decât cel stabilit prin contract; 
c) degradarea bunului sau aducerea de modificări neautorizate acestuia; 
d) împiedicarea, în mod nejustificat, a accesului reprezentanților locatorului la bunul închiriat sau la rețelele tehnico-edilitare; 
e) subînchirierea sau cesionarea folosinței bunului, în tot sau în parte, fără acordul prealabil scris al locatorului; 
f) nerespectarea obligațiilor privind protejarea bunurilor aparținând domeniului public. 
(2) În situațiile prevăzute la alin. (1), locatorul va notifica chiriaşul, acordându-i un termen de remediere de 15 zile de la data comunicării notificării. 
(3) În cazul în care, la expirarea termenului prevăzut la alin. (2), chiriaşul nu îşi îndeplineşte obligațiile, prezentul contract se reziliază de drept, fără punere în întârziere, fără intervenţia instanței și fără alte formalități. 
(4) Părțile convin în mod expres că prezenta clauză privind rezilierea contractului are valoarea unei clauze rezolutorii exprese, de gradul IV, în sensul legii. 

XI. INTERES PUBLIC 
Art.9. (1) Contractul poate înceta înainte de termen dacă interesul public o impune. 

(2) Chiriaşul va fi notificat şi i se va acorda un termen rezonabil de eliberare. 


(3) Încetarea pentru interes public nu atrage plata de despăgubiri, cu excepția 
investițiilor utile şi necesare efectuate cu acordul prealabil scris al locatorului.

XII. FORȚA MAJORĂ 
Art.10. (1) Forța majoră este orice eveniment extern, imprevizibil, absolut invincibil şi inevitabil. 

(2) Partea care invocă forța majoră are obligația: 
a) să notifice cealaltă parte în termen de 5 zile; 
b) să dovedească existența acesteia. 

(3) Pe durata forței majore, obligațiile contractuale se suspendă.

(4) Dacă situația de forță majoră durează mai mult de 60 de zile, părțile pot decide încetarea contractului. 

(5) Pe perioada forței majore, părțile nu datorează despăgubiri. 

XIII. RESTITUIREA BUNULUI 
Art.11. (1) La încetarea contractului: 

a) încetează dreptul de folosinţă; 

b) chiriaşul este obligat să elibereze bunul în termen de 15 zile ; 

c) se regularizează obligațiile financiare. 
(2) Garanţia se restituie în condițiile prevăzute la art. 4 alin.(5).  

(3) Nerespectarea obligației de eliberare a bunului atrage plata de despăgubiri egale cu valoarea chiriei și a penalităților aplicate pe zi de întârziere, fără a înlătura dreptul locatorului de a solicita evacuarea pe cale legală.

XIV. CESIUNEA 
Art.12. (1) Cesiunea poate fi aprobată numai în mod excepțional, prin hotărâre a Consiliului Local, după verificarea integrală a îndeplinirii de către cesionar a tuturor condițiilor legale şi regulamentare care au justificat iniţial închirierea fără licitație publică. 

XV. NOTIFICĂRI 
Art.13. (1) În accepțiunea părților contractante, orice notificare, comunicare sau corespondență transmisă între părți în legătură cu prezentul contract este valabil îndeplinită dacă este transmisă la adresele/sediile indicate în partea introductivă a contractului sau la cele comunicate ulterior în mod oficial. 
(2) Notificările se pot transmite prin: scrisoare recomandată cu confirmare de primire, curier, depunere directă la registratura părții sau prin e-mail, la adresele comunicate de părţi. 
(3) Notificarea se consideră comunicată: la data confirmării de primire, în cazul transmiterii prin poştă sau curier, la data înregistrării la registratură, în cazul depunerii directe sau la data transmiterii, în cazul e-mailului, cu condiția existenței unei confirmări de primire sau, în lipsa acesteia, în termen de 24 de ore de la transmitere, dacă nu a fost returnată ca livrare eşuată. 
(4) Părțile au obligația de a-şi comunica reciproc, în termen de 15 zile, orice modificare a adreselor de corespondență, sub sancțiunea considerării valabile a notificărilor transmise la adresele inițiale. 

XVI. SOLUŢIONAREA LITIGIILOR 
Art.14. (1) Părțile au convenit ca toate neînțelegerile privind încheierea, valabilitatea sau rezultate din interpretarea, executarea ori încetarea prezentului contract să fie rezolvate pe cale amiabilă, prin negocieri directe între reprezentanții acestora. 
(2) În cazul nerezolvării pe cale amiabilă, litigiile se vor soluționa de către instanțele judecătoreşti competente, potrivit legii. 

XVII. DISPOZIȚII FINALE 
Art.15. (1) Modificarea prezentului contract se face numai prin act adițional, încheiat între părţi. 
(2) Contractul se completează, după caz, cu prevederile legale în vigoare. 
(3) Prezentul contract constituie titlu executoriu pentru plata chiriei și a penalităților de întârziere, în condițiile legii. 
(4) Prezentul contract nu conferă chiriașului un drept real asupra bunului, ci exclusiv un drept de folosință temporară. 
Președinte de ședință,        Secretarul General al municipiului,        Întocmit,
                                                              Erhan Rodica                     Consilier Juridic
                                                                                                       Stoica Liviu Claudiu
____________________________________________________________________________________

L.S Proprietar,                                                                                                                                                                     Chiriaș,

L.S Proprietar,                                                                                                                                                                    Chiriaș,

